OpenLLM-France/wikimedia huggingface dataset:
# Jia Kui

    En aquest nom xinès, el cognom és Jia.
Jia Kui :
| Xinès tradicional: | Xinès tradicional: | 賈逵 |
| Xinès simplificat: | Xinès simplificat: | 贾逵 |
Jia Kui, (174 – ca. 230), nom estilitzat Liangdao (梁道), va ser un general militar i un buròcrata que viure durant el període de la tardana Dinastia Han Oriental de la història xinesa. Es va convertir en súbdit de l'estat Cao Wei durant el període dels Tres Regnes.

## Biografia

Jia era un nadiu de l'actual Shanxi. Després dels nomenaments per a diversos posts com prefecte, governador, i Secretari Cap del Canceller, Jia Kui va ser honrat amb el títol de Senyor del Segon Rang pel seu treball en la preparació de les seves terres per la batalla i per mantenir-les ben proveïdes. Durant una escaramussa amb Wu Oriental, Jia Kui va derrotar les forces de Lu Fan, guanyant més honors.
En el 228, durant el regnat de Cao Rui, va ser destinat amb Cao Xiu per envair Wu Oriental, participant per tant a la batalla de Shiting. En eixa batalla Cao Xiu va ser ensarronat per la deserció de Zhou Fang, encara que Jia Kui no n'estava convençut, tot i que havia vist a través de la deserció que la invasió no tenia èxit. A la fi Jia Kui va rescatar Cao Xiu després que aquest va ser aïllat per la deserció falsa de Zhou Fang, portant a terme una retirada reeixida.
El fill de Jia Kui, Jia Chong, va servir com un oficial durant la Dinastia Jin després del final del període dels Tres Regnes.

## Referències modernes

En la saga de videojocs de Koei Dynasty Warriors, Jia Kui s'acredita per intervenir en una disputa per la successió de Cao Cao entre Cao Pi i Cao Zhang.

## Vegeu també

* Llista de persones dels Tres Regnes

## Enllaços externs

* Chen Shou. Registres dels Tres Regnes, Capítol 15, Biografia de Jia Kui.
* Biografia (anglès)
# Ole Sørensen

Ole Sørensen (Melsomvik, Stokke, Vestfold, 22 de setembre de 1883 - Oslo, 25 de febrer de 1958) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 10 metres (1907 rating) del programa de vela, a bord de l'Eleda.

## Referències

* ↑ «Ole Sørensen Olympic Results». sports-reference.com. Arxivat de l'original el 22 de juny 2019. [Consulta: 28 setembre 2017].
# Liberpress

LiberPress és un premi que reconeix el compromís social de professionals de diversos àmbits de la cultura i els mitjans de comunicació. S'atorguen a Girona des de l'any 1999 i són impulsats per l'associació homònima.

## Els Premis

En total s'atorguen nou premis, repartits per categories: Memorial, LiverPress, Literatura, Cançó, Associació, Cinema, Camins, Catalunya i el Premi LiberPress, el principal i més antic, que va començar a entregar-se el 1999.

### Premis LiberPress

* 1999. Ignacio Ramonet (Le Monde Diplomatique) (F)
* 2000. José Fort (L'Humanité) (F)
* 2001. Ramon Chao i El País
* 2002. Ryszard Kapuscinski i J.A. Ezcurra (Triunfo)
* 2003. Reza (Iran)
* 2004. Eduardo Haro Tecglen
* 2005. Gervasio Sánchez i Boban Minic (Bòsnia)
* 2006. Jon Lee Anderson (EUA)
* 2007. Marjane Satrapi (Iran) i Enrique Meneses
* 2008. Georges Corm (Líban)
* 2009. Mark Abley (GB)
* 2010. Igor Kostin (Moldàvia) i Tomàs Alcoverro
* 2011. Steve McCurry (EUA)
* 2012. Sami Naïr (Algèria)
* 2013. Antonio Fraguas, Forges
* 2014. Festival Visa pour l'Image (França)
* 2015. Charilie Hebdo (França)
* 2016. Caddy Adzuba (Congo)
* 2017. Jaume Capdevila Kap
* 2018. Peter Kuper (EUA)
* 2019. Lisa Lovatt-Smith

## Referències

* ↑ «Premis Liberpress | Els Premis». [Consulta: 12 desembre 2022].
* ↑ «El XV Premi Liberpress reconeix l'humor tendre i mordaç de Forges».
* ↑ «Visa Pour l'Image i Amnistia Internacional, premis Liberpress».
* ↑ «Charlie Hebdo i Márkaris, a Girona».
# Alexandros Vrasivanopoulos

Alexandros Vrasivanopoulos (en grec Αλέξανδρος Βρασιβανόπουλος; Volos, 1890 - ?) va ser un tirador grec que va competir a començaments del segle xx.
El 1920 va prendre part en els Jocs Olímpics d'Anvers, on disputà tres proves del programa de tir. Guanyà la medalla de plata en la prova de pistola militar, 30 metres per equips. En la de pistola lliure, 50 metres per equips fou quart i en la de rifle lliure 300 metres, 3 posicions per equips tretzè.

## Referències

* ↑ «Alexandros Vrasivanopoulos Olympic Results». sports-reference.com. Arxivat de l'original el 18 de desembre 2012. [Consulta: 18 novembre 2017].
# Manglars de Guinea

Els manglars de Guinea és una ecoregió costanera de pantans de manglars en estuaris de rius prop de la costa d'Àfrica occidental del Senegal a Sierra Leone. Forma part de la zona afrotròpica.

## Ubicació i descripció

Els manglars de Guinea es troben: als deltes del riu Saloum i del riu Casamance al Senegal; a la conca baixa del riu Gàmbia; a gran part de la costa de Guinea Bissau, incloent els rius Cacheu i Mansoa; a través de la frontera al nord de Guinea; i gran part de la costa de Sierra Leone, inclòs el riu Sherbro. Els manglars creixen a les entrades de les planures costaneres i als estuaris, on les marees oceàniques renten amb aigua salada tèbia l'interior dels rius a uns 100 km, per exemple al riu Cacheu de Guinea Bissau.

## Flora

Els manglars tenen una composició variada amb Rhizophora, Laguncularia racemosa i Conocarpus erectus que creix fins a 10 metres d'alçada entre les àrees més grans de Rhizophora i Avicennia.

## Fauna

Els manglars són importants zones d'alimentació per a peixos, aus i animals. La fauna marina inclou ostres i gambetes. Els mamífers que s'hi troben aquí són el manatí africà. Les aus d'hàbitats humits són agró goliat, agró roig, esplugabous, martinet estriat, martinet dels esculls, flamenc rosat, flamenc menut, becplaner africà, i l'ibis sagrat.

## Amenaces i conservació

Els hàbitats de manglars estan amenaçats per la tala d'arbres per obtenir fusta i llenya o per netejar la terra per a l'agricultura com el cultiu d'arròs. Al sud de Senegal, per exemple, s'estan fent esforços per replantar-los. Les zones urbanes a prop dels manglars inclou la capital de Gàmbia, Banjul i la capital de Guinea Bissau, Bissau. Els parcs nacionals de la regió són el Parc Nacional del Delta del Saloum i el Parc Nacional de Basse Casamance al Senegal, el Parc Nacional Niumi a Gàmbia, i el Parc Nacional dels manglars del Riu Cacheu a Guinea Bissau. També es pot accedir al delta del Saloum des de la localitat de Foundiougne al Senegal.

## Referències

* ↑ «Guinean mangroves». Terrestrial Ecoregions. World Wildlife Fund.
* 1 2 Status And Trends In Mangrove Area Extent Worldwide
* ↑ IRIN Africa | SENEGAL: Protecting livelihoods through mangroves | Senegal | Economy | Environment | Food Security
* ↑ Senegal's mangrove forests
* ↑ «env019 Mangroves of Western Africa threatened by global warming». Arxivat de l'original el 2010-11-03. [Consulta: 17 agost 2016].
# Francisco Lloret Jerez

Francisco Lloret Jerez (València, 1960), més conegut com a Paco Lloret, és un periodista esportiu valencià conegut per la seva llarga trajectòria en el seguiment del futbol, especialment del València CF.
Al llarg de la seva carrera, ha treballat en diversos mitjans de comunicació, tant escrits com audiovisuals, fet que li ha permès consolidar-se com una figura destacada en la premsa esportiva de la Comunitat Valenciana i arreu d'Espanya. En destaquen Nou Ràdio i València Actualitat, on va ser una de les veus més reconegudes durant molts anys.
A Nou Ràdio, Lloret es va centrar en la cobertura d'esdeveniments esportius, especialment en tot el que envoltava el València Club de Futbol i l'esport valencià en general. Durant la seva trajectòria en aquest mitjà, Lloret va fer una tasca destacada en narracions i anàlisis objectives, on es caracteritzava per la seva professionalitat i profund coneixement dels equips i esportistes de la regió.
Després del tancament de Nou Ràdio, Lloret va continuar la seva trajectòria en altres mitjans com Cadena COPE, on va mantenir la seva especialització en futbol i altres esports. Allà, Lloret va formar part de programes de debat esportiu i va col·laborar en anàlisis postpartit.

## Referències

* ↑ «EL ECO DE LAS VOCES». [Consulta: 8 novembre 2024].
* ↑ «CAPITAL RADIO».
# Secret of Mana

Secret of Mana (聖剣伝説2, Seiken Densetsu 2, «la llegenda de l'espasa sagrada 2») és un videojoc d'acció i aventura publicat originàriament el 1993 al Japó per a la consola Super Famicom, dissenyat per Koichi Ishii i localitzat més tard a l'anglés, alemany i francés amb el mateix títol occidental, «el secret del mana». Va esdevenir un dels tíols més populars de la consola, amb seqüeles en altres plataformes i més d'1,8 milions de còpies venudes.

## Joc

La pantalla mostra els tres possibles jugadors en dues dimensions, cadascú amb els seus punts forts i febles. El protagonista no pot llançar encanteris però és el que té més vida i el que més ràpidament progressa en l'ús de les armes. La noia destaca en màgia guaridora i el follet en màgia ofensiva. Aquest esquema serà repetit per altres jocs del gènere.
El joc permet que juguin tres persones alhora o bé deixar els personatges secundaris com a seguidors automàtics del caràcter activat. Els personatges avancen pel món virtual lluitant contra enemics per guanyar experiència i trobar objectes o personatges que els ajudin en la seva cerca amb missatges i pistes. Els combats es desenvolupen en temps real amb vuit armes que es poden pujar de nivell o encanteris.

## La història

L'heroi principal desobeeix les ordres dels seus parents i agafa una vella espasa d'una pedra (s'aprecia la influència del Rei Artús), que resulta ser una espasa màgica que ha de tornar a la seva esplendor visitant els vuit temples del món de Mana. Un monstre vol impedir que ho aconsegueixi i envia les forces de la mort en la seva ajuda.

## Referències

* ↑ "NP Top 200". Nintendo Power (199)
* ↑ Square Enix. 2004-02-09. 27. http://www.square-enix.com/jp/ir/e/explanatory/download/0404-200402090000-01.pdf#page=27.
* ↑ Campbell, Greg. "Secret of Mana - Retroview". RPGamer.com. http://www.rpgamer.com/games/sd/som/reviews/somrdrev2.html Arxivat 2014-01-18 a Wayback Machine.
# Lesseps

«Lesseps» té aquests significats:
* Ferdinand de Lesseps (1805-1894), diplomàtic i empresari francès.
* Plaça de Lesseps, plaça de Barcelona situada entre Gràcia i Sarrià - Sant Gervasi.
* Estació de Lesseps, estació de metro de la línia 3 de Barcelona.
# Creixell (Borrassà)

Creixell és una entitat de població del terme municipal altempordanès de Borrassà. Al cens de l'any 2011 tenia quaranta-nou habitants.
Està situada al sud-est del terme municipal.

## Llocs d'interès

* Església de Santa Maria de Creixell, que conté al seu interior una imatge d'alabastre policromat del segle xv.

## Personatges il·lustres

* Dalmau de Creixell, cavaller de l'Orde del Temple, un dels testimonis a Perpinyà el 1194 del testament d'Alfons I el Cast, morí el 1212 a la batalla de Las Navas de Tolosa de la que fòu responsable de l'estratègia.
* Rellotge de Creixell, bandoler de finals del segle xix, morí ajusticiat a Girona.

## Referències

* ↑ VALLÈS, Carles. Diccionari de l'alt Empordà. Figueres: Art-3, 1984 189 p. vol. I: ISBN 84 85874 10 2
# Otto Falkenberg

Otto Gabriel Grubbe Dietrichson Falkenberg (Stjørdal, Nord-Trøndelag, 9 de gener de 1885 - Oslo, 21 de juliol de 1977) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 10 metres (1919 rating) del programa de vela, a bord del Mosk II.

## Referències

* ↑ «Otto Falkenberg Olympic Results». sports-reference.com. Arxivat de l'original el 16 de desembre 2012. [Consulta: 27 setembre 2017].
# Paal Kaasen

Paal Kaasen (Oslo, 14 de novembre de 1883 - Oslo, 11 de juliol de 1963) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 6 metres (1919 rating) del programa de vela, a bord del Jo.

## Referències

* ↑ «Paal Kaasen Olympic Results». sports-reference.com. Arxivat de l'original el 16 de desembre 2012. [Consulta: 30 setembre 2017].
# Peter Schlütter

Peter Schlütter (Copenhaguen, 25 de novembre de 1893 - Copenhaguen, 6 d'abril de 1959) va ser un regatista danès que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de plata en la regata de 6 metres del programa de vela, a bord del Hi-Hi, junt a Vilhelm Vett, Nils Otto Møller i Aage Høy-Petersen.

## Referències

* ↑ «Peter Schlütter Olympic Results». sports-reference.com. Arxivat de l'original el 14 de novembre 2012. [Consulta: 14 juliol 2018].
# Petrus Beukers

Petrus Bernardus Beukers (Amsterdam, 9 d'octubre de 1899 - Schaijk, Landerd, 12 d'abril de 1981) va ser un regatista neerlandès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en la categoria de 12 peus del programa de vela. Beukers navegà a bord del Boreas junt a Arnoud van der Biesen.

## Referències

* ↑ «Petrus Beukers Olympic Results». sports-reference.com. Arxivat de l'original el 18 d’abril 2020. [Consulta: 10 octubre 2017].
# Philip Hunloke

Philip Hunloke (Kensington, Londres, 26 de novembre de 1868 - Londres, 1 d'abril de 1947) va ser un regatista anglès que va competir a començaments del segle xx.
El 1908 va prendre part en els Jocs Olímpics de Londres, on va guanyar la medalla de bronze en la categoria de 8 metres del programa de vela. Hunloke navegà a bord del vaixell Sorais junt a Alfred Hughes, Frederick Hughes, George Ratsey i William Ward.

## Referències

* ↑ «Philip Hunloke Olympic Results». sports-reference.com. Arxivat de l'original el 14 de desembre 2012. [Consulta: 11 desembre 2015].
# Rick Bockelie

Rick Bockelie (Oslo, 28 de maig de 1902 - 18 de febrer de 1966) va ser un regatista noruec que va competir a començaments del segle xx.
El 1924 va prendre part en els Jocs Olímpics de París, on va guanyar la medalla d'or en la regata de 8 metres del programa de vela, a bord del Bera, junt a Harald Hagen, Ingar Nielsen, Carl Ringvold i Carl Ringvold, Jr..

## Referències

* ↑ «Rick Bockelie Olympic Results». sports-reference.com. Arxivat de l'original el 2009-01-06. [Consulta: 11 març 2018].
# Robert Girardet

Robert Girardet (17è districte de París, 11 de maig de 1893 - Neuilly-sur-Seine, 1 de març de 1977) va ser un regatista francès que va competir a començaments del segle xx.
El 1924 va prendre part en els Jocs Olímpics de París, on va guanyar la medalla de bronze en la regata de 8 metres del programa de vela, a bord del Namoussa, junt a Louis Bréguet, Pierre Gauthier, André Guerrier i Georges Mollard.

## Referències

* ↑ «Robert Girardet Olympic Results». sports-reference.com. Arxivat de l'original el 2020-04-17. [Consulta: 15 març 2018].
# Robert Carlson

Robert Carlson (San Francisco, 11 d'abril de 1905 - 14 d'abril de 1965) va ser un regatista estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata en la categoria de 6 metres del programa de vela. Navegà a bord del Gallant junt a Temple Ashbrook, Frederic Conant, Charles Smith, Donald Wills i Emmett Davis.

## Referències

* ↑ «Bob Carlson Olympic Results». sports-reference.com. Arxivat de l'original el 2017-07-22. [Consulta: 4 març 2019].
# Robert Scheidt

Robert Scheidt (São Paulo, Brasil 1973) és un regatista brasiler, guanyador de cinc medalles olímpiques.

## Biografia

Va néixer el 15 d'abril de 1973 a la ciutat de São Paulo. El 2008 es casà amb la regatista lituana i medallista olímpica Gintarė Volungevičiūtė.

## Carrera esportiva

Va participar, als 23 anys, en els Jocs Olímpics d'Estiu de 1996 realitzats a Atlanta (Estats Units), on aconseguí guanyar la medalla d'or en la prova masculina de laser. En els Jocs Olímpics d'Estiu del 2000 realitzats a Sydney (Austràlia) va guanyar la medalla de plata, si bé en els Jocs Olímpics d'Estiu de 2004 realitzats a Atenes (Grècia) aconseguí novament guanyar la medalla d'or. En els Jocs Olímpics d'Estiu de 2008 realitzats a Pequín (Xina) aconseguí guanyar una nova medalla de plata, en aquesta ocasió en la classe Star, al costat de Bruno Prada, un metall que es transformà en medalla de bronze en els Jocs Olímpics d'Estiu de 2012 celebrats a Londres (Regne Unit).
Al llarg de la seva carrera ha guanyat 14 medalles mundials, destacant deu títols en la classe Laser i 1 en la classe Star. En els Jocs Panamericans ha aconseguit guanyar tres medalles d'or.

## Referències

* ↑ Vidart, Marco G. «Pasión por el barco más sencillo». El Diario Montañés, 25-05-2014 [Consulta: 5 juliol 2017].

## Enllaços externs

* (portuguès) Portal personal Arxivat 2016-09-17 a Wayback Machine.
* (anglès) www.sailing.org - Robert Scheidt
# Rolf Turkka

Rolf Turkka (Lahti, 30 d'agost de 1915 - Espoo, 29 de novembre de 1989) va ser un regatista, haltera, saltador d'esquí finlandès que va competir en els anys previs i posteriors a la Segona Guerra Mundial.
El 1948 va prendre part en els Jocs Olímpics d'Estiu de Londres, on fou novè en la categoria de 6 metres del programa de vela. Quatre anys més tard, als Jocs de Hèlsinki, guanyà la medalla de bronze en la mateixa prova. A bord del Ralia compartí equip amb Ernst Westerlund, Paul Sjöberg, Ragnar Jansson i Jonas Konto.
Com a saltador amb esquí va disputar el Campionat del Món d'esquí nòrdic de 1934 i de 1938, i com a haltera va guanyar el campionat nacional de 1945 i 1946.

## Referències

* ↑ «Rolf Turkka Olympic Results». sports-reference.com. Arxivat de l'original el 17 d’abril 2020. [Consulta: 5 gener 2019].
* ↑ Suuri olympiateos. [12. Urheilukunniamme puolustajat : Suomen olympiaedustajat 1906-2000]. Jyväskylä: Graface, 2001. ISBN 951-98673-1-7.
# Sigurd Holter

Sigurd Holter (Halden, Østfold, 18 de novembre de 1886 - Oslo, 1 d'agost de 1963) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 10 metres (1907 rating) del programa de vela, a bord de l'Eleda.

## Referències

* ↑ «Sigurd Holter Olympic Results». sports-reference.com. Arxivat de l'original el 17 de desembre 2012. [Consulta: 28 setembre 2017].
# Sten Abel

Egil Sten Abel (Oslo, 18 de novembre de 1899 - Bærum, Akershus, 30 de desembre de 1989) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en els 7 metres del programa de vela, a bord del Fornebo.
Fou oficial a la reserva de l'Exèrcit de Noruega.

## Referències

* ↑ «Sten Abel Olympic Results». sports-reference.com. Arxivat de l'original el 15 de desembre 2012. [Consulta: 29 setembre 2017].
* ↑ Petersen, Alf. «Abel, Sten». A: Den norske hærs vernepliktige officerer: 1864–1933 (en noruec). Oslo: A. M. Hanche, 1936, p. 45–46.
# Sven Thomsen

Svenn Bernth Thomsen (Copenhaguen, 7 de setembre de 1884 - Vittsjö, Hässleholm, Escània, Suècia, 14 de novembre de 1968) va ser un regatista danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 6 metres del programa de vela. Thomsen navegà a bord del Nurdug II junt a Steen Herschend i Hans Meulengracht-Madsen.

## Referències

* ↑ «Svenn Thomsen Olympic Results». sports-reference.com. Arxivat de l'original el 12 de desembre 2012. [Consulta: 19 febrer 2017].
# Thomas Glen-Coats

Sir Thomas Coats Glen Glen-Coats, 2n Baronet (Paisley, Renfrewshire, 5 de maig de 1878 - Glasgow, 7 de març de 1954) va ser un regatista escocès que va competir a començaments del segle xx.
Era fill de Sir Thomas Glen-Coats, 1r Baronet, membre del Parlament per West Renfrewshire. En morir el seu pare el 1922 heretà el títol de baronet, que s'extingí a la seva mort.
El 1908 va prendre part en els Jocs Olímpics de Londres, on va guanyar la medalla d'or en la categoria de 12 metres del programa de vela com a timoner de la tripulació de l'Hera.

## Referències

* 1 2 «Thomas Glen-Coats Olympic Results». sports-reference.com. Arxivat de l'original el 6 de setembre 2011. [Consulta: 11 desembre 2015].
# Anthony Sweijs

Anthony Ahasuerus Hendrik Sweijs (Amsterdam, 18 de juliol de 1852 – Rotterdam, 30 de setembre de 1937) va ser un tirador neerlandès. El 1900 va prendre part en els Jocs Olímpics de París, en què disputà dues proves del programa de tir olímpic. Guanyà la medalla de bronze en la prova de pistola militar per equips, junt a Solko van den Bergh, Antonius Bouwens, Dirk Boest Gips i Henrik Sillem. En la prova individual fou onzè. En pistola militar individual fou vintè.

## Referències

* ↑ «PARIS 1900. SHOOTING». olympic.org. [Consulta: 22 setembre 2015].
* ↑ «Anthony Sweijs Olympic Results». sports-reference.com. Arxivat de l'original el 18 de desembre 2012. [Consulta: 22 setembre 2015].
# Ingeni sucrer

Es denomina ingeni de sucre o enginy de sucre, o simplement ingeni/enginy (en portuguès engenho, en espanyol ingenio), a una antiga hisenda colonial americana (amb precedents a les illes Canàries i a Gandia) amb instal·lacions per processar canya de sucre per tal d'obtenir sucre, rom, alcohol i altres productes. Té el seu antecedent en el trapig, on l'escala de producció era molt petita i, al seu torn, l'enginy va ser substituït per les grans centrals sucreres modernes que es van desenvolupar al segle xx. Encara que la canya de sucre no és un cultiu autòcton americà, i va ser introduït a Amèrica per Colom al segon viatge, seguit pels portuguesos i altres europeus, es va adaptar ràpidament a les terres intertropicals americanes, fins al punt que els majors productors mundials de sucre es troben en aquest continent (especialment al Brasil).

## L'Ingenio Bolívar

L'Ingenio Bolívar es troba en una antiga hisenda de la família de Simón Bolívar, situada a San Mateo, a l'estat d'Aragua (Veneçuela), i és un magnífic exemple d'aquest tipus d'institució o empresa agroindustrial, que es va iniciar durant l'època colonial iberoamericana. Consta d'un canal d'adducció, una roda hidràulica, un forn (amb la xemeneia visible a la imatge de la dreta) –que era alimentat amb la remolta de la canya com a combustible– i les calderes, les basses i els alambins que s'usaven per produir pa de sucre, sucre o rom. Actualment, és la seu del Museu de la Canya de Sucre (dins el mateix ingenio) i d'un museu militar instal·lat a la casa de dalt.

## Vegeu també

* Sucre
* Hisenda
* Trapig
* Valle de los Ingenios
* Casa-Grande & Senzala

## Referències

* ↑ «Diccionari de la llengua catalana». [Consulta: 15 octubre 2024].
* ↑ «Enginys i trapigs de sucre de la Safor», 14-03-2011. [Consulta: 15 octubre 2024].
* ↑ Redacción. «La última casa del 'Enginy de sucre' pasa a ser propiedad de Oliva» (en castellà), 04-08-2021. [Consulta: 15 octubre 2024].

## Enllaços externs

* http://www.grupopiasa.com Exemple d'enginys sucrers a Mèxic
* http://www.zucarmex.com Grup ZUCARMEX